CELEX: 62008CA0506
Language: et
Date: 2011-07-21 00:00:00
Title: Kohtuasi C-506/08 P: Euroopa Kohtu (esimene koda) 21. juuli 2011 . aasta otsus — Rootsi Kuningriik versus MyTravel Group plc, Euroopa Komisjon (Apellatsioonkaebus — Juurdepääs institutsioonide dokumentidele — Määrus (EÜ) nr 1049/2001 — Artikli 4 lõike 2 teine taane ja lõike 3 teine lõik — Erandid õigusest dokumentidega tutvuda, mis puudutavad kohtumenetluse ja õigusnõustamise ning otsustamisprotsessi kaitset — Koondumise kontroll — Komisjoni dokumendid, mis on koostatud menetluses, mille tulemusena võeti vastu otsus tunnistada koondumine ühisturuga kokkusobimatuks — Dokumendid, mis on koostatud pärast selle otsuse tühistamist Üldkohtu poolt)

10.9.2011   
            
            
               ET
            
            
               Euroopa Liidu Teataja
            
            
               C 269/2
            
         Euroopa Kohtu (esimene koda) 21. juuli 2011. aasta otsus — Rootsi Kuningriik versus MyTravel Group plc, Euroopa Komisjon
   (Kohtuasi C-506/08 P) (1)
   
   (Apellatsioonkaebus - Juurdepääs institutsioonide dokumentidele - Määrus (EÜ) nr 1049/2001 - Artikli 4 lõike 2 teine taane ja lõike 3 teine lõik - Erandid õigusest dokumentidega tutvuda, mis puudutavad kohtumenetluse ja õigusnõustamise ning otsustamisprotsessi kaitset - Koondumise kontroll - Komisjoni dokumendid, mis on koostatud menetluses, mille tulemusena võeti vastu otsus tunnistada koondumine ühisturuga kokkusobimatuks - Dokumendid, mis on koostatud pärast selle otsuse tühistamist Üldkohtu poolt)
   2011/C 269/02
   Kohtumenetluse keel: inglise
   
      Pooled
   
   
      Apellant: Rootsi Kuningriik (esindajad: K. Petkovska ja A. Falk)
   
      Teised menetlusosalised: MyTravel Group plc, Euroopa Komisjon (esindajad: X. Lewis, P. Costa de Oliveira ja C. O’Reilly)
   
      Hageja toetuseks menetlusse astujad: Taani Kuningriik (esindajad: B. Weis Fogh ja V. Pasternak Jørgensen), Madalmaade Kuningriik (esindajad: C. Wissels ja J. Langer), Soome Vabariik (esindaja: J. Heliskoski)
   
      Komisjoni toetuseks menetlusse astujad: Saksamaa Liitvabariik (esindajad: M. Lumma ja B. Klein), Prantsuse Vabariik (esindajad: E. Belliard, G. de Bergues ja A. Adam), Suurbritannia ja Põhja-Iiri Ühendkuningriik (esindajad: E. Jenkinson ja S. Ossowski)
   
      Ese
   
   Apellatsioonkaebus, mis esitati Esimese Astme Kohtu (kolmas koda, laiendatud koosseis) 9. septembri 2008. aasta otsuse peale kohtuasjas T-403/05: MyTravel vs. komisjon, milles Esimese Astme Kohus jättis rahuldamata nõude tühistada komisjoni 5. septembri 2005. aasta ja 12. oktoobri 2005. aasta otsused, milles keelduti hagejale andmast juurdepääsu teatavatele dokumentidele, mis olid ettevalmistavateks dokumentideks 22. septembri 1999. aasta otsusele, millega tunnistati ühisturuga ja EMP lepingu toimimisega kokkusobimatuks koondumine, mille eesmärgiks oli saavutada Airtours plc poolt täielik kontroll First Choice plc üle (asi nr IV/M.1524 Airtours/First Choice), ja ühtlasi ka dokumendid, mida komisjoni teenistused vaatasid üle pärast selle otsuse tühistamist Esimese Astme Kohtu 6. juuni 2002. aasta otsusega kohtuasjas T-342/99
   
      Resolutsioon
   
   
               1.
            
            
               Tühistada Euroopa Ühenduste Esimese Astme Kohtu 9. septembri 2008. aasta otsuse kohtuasjas T-403/05: MyTravel vs. komisjon resolutsiooni punkt 2.
            
         
               2.
            
            
               Tühistada komisjoni 5. septembri 2005. aasta otsus D(2005) 8461, millega lükati tagasi MyTravel Group plc taotlus juurdepääsu saamiseks komisjoni teatavatele ettevalmistavatele dokumentidele koondumiste kontrolli valdkonnas, selles osas, mis põhineb Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele artikli 4 lõike 3 teisel lõigul.
            
         
               3.
            
            
               Tühistada komisjoni 12. oktoobri 2005. aasta otsus D(2005) 9763, millega lükati osaliselt tagasi MyTravel Group plc taotlus juurdepääsu saamiseks komisjoni teatavatele ettevalmistavatele dokumentidele koondumiste kontrolli valdkonnas, selles osas, mis põhineb määruse (EÜ) nr 1049/2001 artikli 4 lõike 2 teisel taandel ja lõike 3 teisel lõigul.
            
         
               4.
            
            
               Suunata kohtuasi tagasi Euroopa Liidu Üldkohtusse nende väidete üle otsustamiseks, mis esitati talle MyTravel Group plc hagiavaldusega ja mille kohta ta ei ole otsust teinud.
            
         
               5.
            
            
               Kohtukulude kandmine otsustatakse edaspidi.
            
         
      (1)  ELT C 55, 7.3.2009.